[{"text_idx": "#000000", "text": "Debrecenis avati pidulikult Gedeon Richteri molekulaarbioloogialabor"}, {"text_idx": "#000002", "text": "Labor ehitati hankemenetluse \u201eUuenduslik farmaatsiaalane teadus- ja arendusprojekt konkurentsivo\u0303ime suurendamiseks turul\u201c raames ning ehitusto\u0308o\u0308de eelarve ku\u0308u\u0308ndis kokku 15,7 miljoni euroni. Investeeringud labori infrastruktuuri ja tehnoloogilistesse seadmetesse la\u0308ksid kokku maksma peaaegu 5,5 mijonit eurot projekti raames, mis 2,3 miljoni euro ulatuses kaeti saadud toetustest."}, {"text_idx": "#000003", "text": "Gedeon Richter kavatseb hankemenetluse raames rahastatud teadusto\u0308o\u0308 osana arendada Debreceni laboris va\u0308lja tehnoloogiaid, mis aitaksid oluliselt paremini mo\u0303ista biotehnoloogilise protseduuri abil valmistatud valgupo\u0303histe ravimite toimemehhanismi ja nende kasutamisega kaasneda vo\u0303ivaid ko\u0303rvatoimeid. Kuna uues laboris toodetavate originaalravimitega bioloogiliselt sarnaste ravitoimeliste valkude hind on hinnanguliselt originaalravimite hinnast odavam, vo\u0303ivad need olla taskukohased suuremale hulgale sihtru\u0308hma kuuluvatest inimestest, kelleks on eelko\u0303ige kasvajatega ja autoimmuunsete haigustega patsiendid Euroopas."}, {"text_idx": "#000004", "text": "\u201eRichteri strateegiline eesma\u0308rk on luua kompleksne ja konkurentsivo\u0303imeline biotehnoloogiline tootesari, mis aitab ettevo\u0303tte tooteportfelli laiendada suure intellektuaalse lisandva\u0308a\u0308rtusega toodetega,\u201c u\u0308tles Gedeon Richteri tegevdirektor Ga\u0301bor Orba\u0301n oma avako\u0303nes."}, {"text_idx": "#000005", "text": "\u201eUue molekulaarbioloogialabori avamisega astusime ja\u0308rgmise sammu Ungari biotehnoloogilise ravimito\u0308o\u0308stuse rahvusvahelisel tasandil konkurentsivo\u0303imelisemaks muutmise suunas, see suurendab u\u0308htlasi terve riigi konkurentsivo\u0303imelisust,\u201c so\u0303nas Gedeon Richter Plc esimees Erik Bogsch investeeringu olulisusest ra\u0308a\u0308kides."}, {"text_idx": "#000006", "text": "Projekti edu taga on eelko\u0303ige viimastel aastatel Debreceni omavalitsuse, Debreceni U\u0308likooli ja Gedeon Richter Plc vahel loodud suurepa\u0308rane koosto\u0308o\u0308. Ko\u0303nealusele projektile sai osaks sama toetus kui 2012. aastal Debreceni linnas avatud Richteri biotehnoloogiatehase ehitamise projektile."}, {"text_idx": "#000007", "text": "\u201e2012. aastal eraldas valitsus Gedeon Richteri Debreceni tehase ehitamise jaoks 1,4 miljardi Ungari frangi suuruse toetuse. Vo\u0303ime uhkusega to\u0303deda, et see raha on to\u0303husalt kasutusse vo\u0303etud ja ka uus arendusprojekt aitab kaasa nii linna kui terve riigi majanduskasvule,\u201c ro\u0303hutas Lajos Ko\u0301sa, Ungari maakonnatasandi ta\u0308htsamate linnade arengu eest vastutav portfellita minister, tseremoonial peetud ko\u0303nes."}, {"text_idx": "#000008", "text": "U\u0308ritusel ro\u0303hutas Debreceni linnapea dr La\u0301szlo\u0301 Papp: \u201eDebrecen on pu\u0308hendunud suure lisandva\u0308a\u0308rtusega to\u0308o\u0308stusharudele. Meie linna jaoks on suur au, et Gedeon Richter Plc otsustas oma biotehnoloogiatehase luua Debrecenisse. See uus projekt suurendab nii ettevo\u0303tte enda konkurentsivo\u0303imet kui Debreceni linna majanduslikku atraktiivsust.\u201c"}, {"text_idx": "#000009", "text": "Gedeon Richter tegeleb pidevalt Ungari u\u0308likoolide ja teaduskeskustega heade koosto\u0308o\u0308suhete loomisega, et saada abi nende kvalifitseeritud ekspertidelt ja pakkuda inimestele uusi, uuenduslikke ja taskukohaseid ravivo\u0303imalusi."}]